புற்றுநோய், எய்ட்ஸ் போன்ற பல நோய்களுக்கான சிகிச்சைகளுக்கு நிறையப் பணம் தேவைப்படுகிறது. இது அந்தச் சிகிச்சை மேற்கொள்ளும் தனிநபருக்கு நிதிச் சுமைகளை ஏற்படுத்துகின்றது. ஏற்கனவே நோயின் பிடியில் சிக்கியுள்ளவருக்கு இந்த நிதிச் சுமை வேறு விழுகின்றது. இந்தச் சிக்கலை மனதில் வைத்து, வருமான வரிச் சட்டம் 80DDB பிரிவின் கீழ் வரி விலக்கு அளிக்கப்படுகின்றது. "இந்தப் பிரிவின் கீழ் வரி விலக்கு பெறக் கூடிய நோய்களின் விபரங்கள் வருமான வரிச் சட்டம் 11DD பிரிவின் கீழ் குறிப்பிடப்படுகின்றன. 80DDB பிரிவின்படி, ஒரு வரி செலுத்தும் நபர் ஒரு நிதியாண்டில் அதிகப் பட்சமாக ரூ 40000 வரை விலக்குப் பெறலாம். அதுவே அவர் மூத்த குடிமகனாக இருந்தால் ரூ 60000 க்கு வரி விலக்கு பெற முடியும். மிகவும் மூத்த குடிமகனுக்கு ரூ 80000 வரை விலக்கு கிடைக்கும் "என்கிறார் எச் & ஆர் பிளாக் இந்தியாவின் வரி ஆராய்ச்சி தலைவரான சேதன் சண்டக்.